Ивайловград с награда за оригинално представяне на продукт на културния туризъм – Кърджали Нюз
събота, 20 април, 2013 23:46	18
Ивайловград с награда за оригинално представяне на продукт на културния туризъм
Николина Райкова-Николова / в ляво/
Ивайловградският щанд спечели наградата за „Оригинално представяне на продукт на културния туризъм“ от 10-тото издание на Международното изложение „Културен туризъм“ във Велико Търново.
Изпълняващият длъжността директор на Общински исторически музей Ивайловград Николина Райкова-Николова прие наградата, която представлява плакет с надпис от колоната на цар Иван Асен ІІ в църквата „Св. 40 мъченици“, изработени от скулптора Борис Борисов.
Изложението се проведе от 18 до 20 април в Изложбените зали „Рафаел Михайлов“, където на площ от 300 кв. м над 60 изложители от 30 български общини и 15 чужди държави бяха разположили свои щандове.
Кметът Диана Овчарова лично посрещна първите гости на ивайловградския щанд, а изпълняващият длъжността директор на музея в Ивайловград се превъплати в ролята на древноримска робиня и изпълни римски ритуал на посрещане като изми с ароматна вода ръцете им.
Сред възстановка на колонадата и част от басейна във вила „Армира“ в първия ден на изложението служители на общината, исторечския музей и туристическия информационен център пресъздадоха автентичен римски пир. Древноримските актьори изиграха пред собственика на вилата и неговите гости част от музикално-поетичния спектакъл „Съзвездие наречено любов“ на поета Ивайло Балабанов, като в края на спектакъла поканиха всички посетители на чаша ивайловградско вино.
Над 10 000 доброволци от област Кърджали се включиха в кампанията „Да изчистим България за един ден“